Viborger Samler, 1846-09-08
Alt. Merc." melder fra Kiel den 3die Septbr.);De urolige Optrin, der fandt Sted i de to forrige Aftener, have ikke fundet Sted i denne Aften. J Eftermiddags afholdtes en Borgerforsamling, ifølge hvilken 50 agtede Borgere og Jndvaanere havde forenet sig om at formaae de Sværme, som atter havde forsamlet sig paa Gaderne og paa Torvet, til at opløse sig paa en fredelig Maade. Resultatet var tilstrækkeligt til at gjøre enhver Jndskriden fra Politiets og Militairets Side aldeles overflødig, saa at man ogsaa - saafremt ikke et af de fra flere Sider udbredte (tilsyneladende vage) Rygter om flere Embedsmænds Entledigelse og forestaaende Arrestering ulykkeligviis skulde stadfæste sig, kan være ganske rolig for videre Brud paa den offentlige Rolighed. – Th. Olshausen sidder endnu arresteret paa Hovedvagten i Rendsborg, og den Holstenske Over-Criminalret skal være instrueret om at foretage sig Skridt til en Undersøgelse imod ham. Da Olshausen har sit ordentlige Forum under den herværende Byøvrighed, saa har denne allerede fattet den Beslutning at henvende sig til Over-Criminalretten om at den Arresterede i dette Anliggende ikke unddrages fra sin ordinaire Dommer. De Deputerede for Staden Flensborg, H. C. Jensen, og N. Nielsen, have afgivet en aftvungen Erklæring imod dHrr. N. Jürgensen, Soltau, Bremer og Chr. D. Birck, Forstanderne for de slesvig-holstenske Banquiersaffairer i Flensborg, eller – som det hedder i Erklæringen - imod N. Jurgensen og Compagnie. Det hedder i denne Erklæring: "Vi kjende vore Medborgeres Tænkemaade og Anskuelser bedre end Jürgensen og Cp. Kun Uvidenhed og Forblindelse kunne negte, at Skibsfart og Handel, at commercielle og industrielle Forhold og Forbindelser, at Kiærlighed og Taknemmelighed imod Herskerne af den oldenborgske Stamme, jo have i Aarhundreder knyttet Staden Flensborg, og endnu knytte samme med de stærkeste Baand til Danmark, og at en Adskillelse fra Danmark vil almindeligen vorde betragtet som en stor Ulykke; ogsaa tale de nyeste Erfaringer for os. Jngensinde er Hs. Majestæt Kongen modtagen med saa stor Jubel, som just under hans sidste Ophold her, efter Udstedelsen af det aabne Brev. Det har noksom viist sig, at Flensborgs Jndvaanere med inderlig Kjærlighed hænge ved Hs. Majestæt Kongen, og at de holde hellig den Troskabseed, de have svoret ham. Muligheden af, at der ogsaa her kan gives Mennesker, som foragte det kgl. Ord og træde deres Eed under Fødderne, ere vi rigtignok ikke istand til at bestride; vi have ei heller nogensinde bestridt den, og netop desaarsag har det ikke været os muligt at paatage os imod Hs. Majestæt Kongen den Garantie for den almindelige gode Stemning og for billigelsen af alle de i Adressen udtalte Anskuelser eller endog kun for det loyale Sindelag hos enhver enkelt Jndvaaner i vor Stad, hvor ringe vi end ansee Antallet af de Jndivider, som harme sig over hiint kongelige Ord, eller som vel endog bestræbe sig for at smede Rænker imod samme. - Hvad Adressen angaaer, da er den i Hs. Majestæt Kongens Hænder. Skulde Undertegnernes Respectabilitet forekomme ham tvivlsom, da vil han i denne Henseende kunne foranledige en Undersøgelse; men denne tilkommer ikke de Herrer Jürgensen & Comp, ligesaalidet som vi ansee os beføiede til at offentliggjøre Undertegnernes Navne uden disses Samtykke. Vi stye ikke Offentligheden, og Undertegnerne af Adressen have ligesaalidt Grund dertil; men naar de ikke vilde indrømme Jürgensen & Comp. Ret til at gebærde sig som Jnqvirenter, naar de med samme Foragt som vi afviste deres Opfordring, saa vilde vi ikke fortænke dem deri. Overhovedet synes det Hele kun at være en snu, aftalt Plan for, om muligt, at udrive enkelte Navne og ledsage samme med bemærkninger, med eet Ord, det Hele er en ussel Demonstration. De Herrer Jürgensen, & Comp. sige, at de have den Erfaring og Overbeviisning, at de i den omtalte Adresse for Dagen lagte Anskuelser og Loyalitetsfølelser aldeles ikke deles af Fleertallet af denne Stads Borgere og Jndvaanere. Velan, lad de Herrer bevise deres Paastand!" – J Slutningen af denne Erklæring hedder det: "Vi ønske, at de Herrer, der interessere sig saa levende for Hertugdømmet Slesvig og for sammes Tilstand, selv vilde komme til Flensborg; de vilde da vorde overbeviste om at der ingen Grund er forhaanden til at ansee vor Nationalitet og vor Selvstændighed for at være truet, at der ikke er Tale om Hertugdømmernes Jncorporation, at vi her leve roligere og lykkeligere og fryde os ved en større Grad af Uafhængighed og Frihed, end Tilfældet er i de fleste constitutionelle Lande og i de Egne, hvor man udviser Medlidenhed imod os, og hvor man i from Jver og med snu Beregning har trault med at hidslæbe Materiale for at antænde en Brand, der let kunde gribe om sig over hele Tydskland, - en Brand, hvis Ende ikke er at beregne eller oversee, og for hvilken, naar dens Flammer først luer, mangen Fyrstekrone turde blegne. De vilde da, sige vi, overbevise sig om at der gjøres megen overflødig og sørgelig Støi for at udrive os af indbildte Farer, for at negte os og for at lade os føle Afsavn af Reformer, som egne sig for Nutiden, og af store Goder, som vi Haand i Haand med Regjeringen, kunde opnaae, for at forstyrre vor Fred og for fra Regnen at bringe os under Tagdryppet!" Erklæringen er undertegnet: Flensborg, den 3die September 18467.